**Zmluva o zriadení vecného bremena**

**uzatvorená v zmysle ust. §-u 151n a nasl. Občianskeho zákonníka**

**č. 2020/09-01**

**Povinný z vecného bremena : MESTSKÉ SLUŽBY TOPOĽČANY, s.r.o.**

**Sídlo :** Nám. M. R. Štefánika 1/1, 955 01Topoľčany, SR

Štatutárny orgán : Mgr. Martin Bucko, konateľ

IČO : 44 818 378

IČ DPH : SK2022854053

Bankové spojenie : VÚB a.s., Topoľčany

Spoločnosť je zapísaná v OR OS Nitra, oddiel: Sro, vložka č. 24871/N

(ďalej len **"povinný z vecného bremena"**) na jednej strane

**a**

**Oprávnený z vecného bremena : EUROTEX SR Bratislava, s.r.o.**

Sídlo : Pod Kalváriou 2103, 955 01 Topoľčany, SR

Štatutárny orgán : Jozef Hudec, konateľ

 Tomáš Klačanský, konateľ

IČO : 36 537 918

IČ DPH : SK2020137889

Bankové spojenie : SLSP, a.s.

Spoločnosť je zapísaná v OR OS Nitra, oddiel: Sro, vložka č. 12101/N

(ďalej len **"oprávnený z vecného bremena "**) na strane druhej

uzatvárajú túto

**z m l u v u o z r i a d e n í v e c n é h o b r e m e n a.**

**Čl. I.**

1. **Povinný z vecného bremena je výlučným vlastníkom** nehnuteľnosti zapísanej **v kat. území Topoľčany na LV č. 6020,**  a to **pozemku parc. reg. „C“ č. 4393/1 zastavané plochy o výmere 3.582 m².**
2. **Oprávnený z vecného bremena je výlučným vlastníkom** nehnuteľnosti zapísanej v **kat. území Topoľčany na LV č.** **2414**, a to **stavby – súp. č. 684 na parc. č. 4379/10.**

**Čl. II.**

1. Zmluvné strany sa touto zmluvou dohodli, že na pozemku v kat. území Topoľčany **parc. reg. „C“ č. 4393/1 zastavaná plocha o výmere 3.582 m²** zriaďujú  zmysle §-u 151n Občianskeho zákonníka vecné bremeno a to tak, že povinný z vecného bremena zriaďuje vecné bremeno v prospech oprávneného z vecného bremena, ktoré spočíva v povinnosti každodobého vlastníka strpieť na pozemku v kat. úz. Topoľčany parc. reg. „C“ č. 4393/1 uloženie a údržbu plynovej prípojky v rozsahu podľa geometrického plánu č. G29/2020 v prospech každodobého vlastníka stavby súp. č. 684 na parc. reg. „C“ č. 4379/10.
2. Zmluvné strany sa dohodli, že vecné bremeno sa zriaďuje za odplatu vo výške **500,- €** **slovom päťsto eur.**
3. Oprávnený z vecného bremena zaplatí povinnému z vecného bremena dohodnutú odplatu prevodom na účet vedený vo VÚB a.s., Topoľčany, **IBAN: SK49 0200 0000 0026 2309 2756, BIC: SUBASKBX**, var. symbol: **20200901** do 15 dní odo dňa podpísania tejto kúpnej zmluvy.
4. **Zmluvné strany sa dohodli, že zaplatí oprávnený z vecného bremena okrem odplaty povinnému z vecného bremena v rovnakom termíne aj náklady na zaplatenie správneho poplatku vo výške 66,-€ slovom šesťdesiatšesť eur**.

**Čl. III.**

1. Vecné bremeno sa zriaďuje na dobu neurčitú.
2. Vecné bremeno obmedzuje:
* povinného z vecného bremena ako vlastníka pozemku parc. reg. „C“ č. 4393/1, nachádzajúceho sa v k. ú. Topoľčany a zapísaného na LV č. 6020 tým, že je povinný trpieť na uvedenom pozemku uloženie a údržbu plynovej prípojky v rozsahu podľa geometrického plánu č. G29/2020

Obmedzenie povinného z vecného bremena zodpovedajúce vecnému bremenu, ktoré je zriadené touto zmluvou prechádza na každého ďalšieho nadobúdateľa pozemku povinného z vecného bremena.

Právo zodpovedajúce povinnosti povinného z vecného bremena ako vlastníka pozemku parc. reg. „C“ č. 4393/1, nachádzajúceho sa v k. ú. Topoľčany a zapísaného na LV č. 6020, spočívajúce v práve uloženia a údržby plynovej prípojky v rozsahu podľa geometrického plánu č. G29/2020 je spojené s nehnuteľnosťou – stavbou súp. č. 684 na parc. reg. „C“ č. 4379/10, ktorá je zapísaná na LV č. 2414 pre k. ú. Topoľčany a prechádza na každého ďalšieho vlastníka tejto stavby.

1. Vecné bremeno zanikne dohodou oboch zmluvných strán alebo na základe skutočností vyplývajúcich zo zákona.

**Čl. IV.**

Povinný z vecného bremena toto vecné bremeno prijíma.

**Čl. V.**

Zmluvné strany sa dohodli, že návrh na vklad vecného bremena do katastra nehnuteľností podá povinný z vecného bremena príslušnému katastrálnemu úradu do 15 dní po nadobudnutí účinnosti tejto zmluvy.

**Čl. VI.**

1. Táto zmluva je vyhotovená v 6 rovnopisoch, z ktorých každý má povahu originálu. Oprávnenému z vecného bremena sú určení dva rovnopisy, dva rovnopisy sú určené povinnému z vecného bremena a dva rovnopisy budú predložené na Okresný úrad v Topoľčanoch, katastrálny odbor.

1. Účastníci tejto zmluvy vyhlasujú, že sú oprávnení s predmetom zmluvy nakladať, ich zmluvná voľnosť nie je obmedzená, túto zmluvu uzatvárajú slobodne a vážne, zrozumiteľne a určito. Po prečítaní a porozumení obsahu zmluvy ju na znak súhlasu vlastnoručne podpisujú.
2. Vzťahy neupravené touto zmluvou sa riadia ustanoveniami Občianskeho zákonníka.
3. Táto zmluva nadobúda platnosť dňom jej podpísania a účinnosť nadobudne v deň nasledujúci po dni jej zverejnenia na webovom sídle povinného z vecného bremena.
4. Táto zmluva nadobudne vecnoprávne účinky dňom rozhodnutia Okresného úradu Topoľčany, katastrálneho odboru o povolení vkladu vecného bremena.
5. Táto zmluva je povinne zverejňovaná podľa § 5a zák. č. 211/2000 Z. z. o slobodnom prístupe k informáciám v znení nesk. predpisov.

**7. Na základe tejto zmluvy o zriadení vecného bremena je možné u Okresného úradu Topoľčany, katastrálneho odboru vykonať nasledovný vklad vecného bremena:**

**A LV:** k. ú. Topoľčany, LV č. 6020

 pozemok parc. reg. „C“ č. 4393/1 zastavané plochy o výmere 3.582 m²

**B LV:** MESTSKÉ SLUŽBY TOPOĽČANY, s.r.o., sídlo: Nám. M. R. Štefánika 1/1, 955 01 Topoľčany,

IČO: 44 818 378

 v 1/1- ine

**C LV:** vecné bremeno, spočívajúce v povinnosti každodobého vlastníka pozemku parc. reg.

„C“ č. 4939/1 strpieť uloženie a údržbu plynovej prípojky v rozsahu podľa geometrického plánu č. G29/2020 v prospech každodobého vlastníka stavby súp. č. 684 na parc. reg. „C“ č. 4379/10.

**Na liste vlastníctva oprávneného z vecného bremena č. 2414 v k. ú. Topoľčany je možné zapísať poznámku:**

právo z vecného bremena spočívajúce v práve uloženia a údržby plynovej prípojky na parc. reg. „C“ č. 4939/1 v rozsahu podľa geometrického plánu č. G29/2020 v prospech každodobého vlastníka stavby súp. č. 684 na parc. č. 4379/10.

V Topoľčanoch dňa 19.10.2020 V Topoľčanoch dňa 12.10.2020

**Povinný z vecného bremena:**  **Oprávnený z vecného bremena:**

**MESTSKÉ SLUŽBY TOPOĽČANY, s.r.o. EUROTEX SR Bratislava, s.r.o.**

 **Mgr. Martin Bucko, konateľ Jozef Hudec, konateľ**

 **EUROTEX SR Bratislava, s.r.o.**

 **Tomáš Klačanský, konateľ**